Σεμπάστιαν Φέτελ

Ο Σεμπάστιαν Φέτελ (Sebastian Vettel, γερμανική προφορά: zeˈbasti̯an ˈfɛtəl) (γεν. στο Χεπενχάιμ της Γερμανίας στις 3 Ιουλίου του 1987) είναι πρώην Γερμανός πιλότος της Φόρμουλα Ένα. 

Είναι 4 φορές παγκόσμιος πρωταθλητής, καθώς κέρδισε τον παγκόσμιο τίτλο το 2010, το 2011, το 2012 και το 2013. 

Την πρώτη του χρονιά με την Red Bull, τη σεζόν του 2009, ολοκλήρωσε την αγωνιστική περίοδο ως ο νεαρότερος σε ηλικία πιλότος που κατετάγη δεύτερος στην βαθμολογία οδηγών, πίσω από τον Τζένσον Μπάτον της Brawn GP. Τον επόμενο χρόνο έγινε ο νεαρότερος πιλότος που κατέκτησε το παγκόσμιο πρωτάθλημα οδηγών, σε ηλικία 23 ετών. Την ίδια χρονιά συνετέλεσε στην πρώτη νίκη της στο παγκόσμιο πρωτάθλημα των κατασκευαστών, από κοινού με τον επίσης πιλότο της Red Bull, Μαρκ Γουέμπερ. Το 2013, σημείωσε το ρεκόρ περισσότερων συνεχόμενων νικών στην μέχρι τότε ιστορία του αθλήματος με 9.  Ο Φέτελ το 2015 υπέγραψε με την ομάδα της Ferrari, και έγινε ο μεγαλύτερος ανταγωνιστής του Λιούις Χάμιλτον και της Mercedes-Benz στον αγώνα για τη νίκη των Παγκόσμιων Τίτλων του 2017 και 2018, τερματίζοντας και τις δύο χρονιές δεύτερος. Έφυγε από τη Ferrari για να αγωνιστεί με τα χρώματα της Aston Martin για τις αγωνιστικές περιόδους του 2021 και 2022, προτού ανακοινώσει την οριστική αποχώρησή του από το άθλημα με τη λήξη του Πρωταθλήματος του 2022.https://www.sdna.gr/auto-moto/1026637_fetel-sigoyra-tha-moy-leipsoyn-perissotera-pragmata-apo-ayta-poy-antilambanomai

 Προσωπική ζωή 
Γεννήθηκε στο Χεπενχάιμ της Γερμανίας. Γονείς του είναι η Χάικε και ο Νόρμπερτ Φέτελ. Έχει δύο μεγαλύτερες αδελφές, τη Μέλανι και την Στέφανι και έναν μικρότερο αδελφό, τον Φαμπιάν. Ως παιδί, οι ήρωές του ήταν οι "Τρεις Michael": Ο Μίχαελ Σουμάχερ, ο Μάικλ Τζόρνταν, και ο Μάικλ Τζάκσον. Ο ίδιος σε συνέντευξή του έχει αποκαλύψει ότι από μικρός ήθελε να γίνει τραγουδιστής σαν τον Μάικλ Τζάκσον, ωστόσο συνειδητοποίησε ότι δεν διέθετε τη φωνή. Δηλώνει μεγάλος θαυμαστής των the Beatles, έχοντας πολλούς δίσκους τους στη συλλογή του, συμπεριλαμβανόμενων του Abbey Road, και το αγαπημένο του τραγούδι είναι το Drive My Car. Σε συνέντευξή του στο Top Gear, δήλωσε πώς του αρέσουν οι βρετανικές κωμωδίες όπως  το Little Britain και το Ένας Προφήτης... Μα τι Προφήτης!.

Σήμερα ο Φέτελ ζει στην Ελβετία. Στις αρχές του 2019 παντρεύτηκε την Χάνα Πράτερ, την οποία γνωρίζει από τα χρόνια που φοιτούσε στο Λύκειο, και μαζί έχουν τρία παιδιά. Είναι στενός φίλος με τον Κίμι Ράικονεν, με τον οποίο αγωνίστηκε στη Φόρμουλα 1 από το 2015 έως το 2018. Ο ίδιος έχει γνωστοποιήσει ότι δεν επιθυμεί την προβολή της προσωπικής του ζωής και αποφεύγει συζητήσεις σε σχέση με τα οικεία του πρόσωπα.

Εκτός από την μητρική του γλώσσα, τα Γερμανικά, ο Φέτελ μιλάει επίσης Αγγλικά, Γαλλικά, Φινλανδικά, και Ιταλικά. Παρόλο που απέφευγε εδώ και πολλά χρόνια τα κοινωνικά δίκτυα,  τον Ιούλιο του 2022 δημιούργησε τον λογαριασμό του στο Instagram. Με την πρώτη του δημοσίευση ανακοίνωσε την οριστική του αποχώρηση από τη Φόρμουλα 1,  και από τότε χρησιμοποιεί τον λογαριασμό του για να κάνει αναδρομή στο παρελθόν, την παιδική ηλικία και την καριέρα του.

 Καριέρα στη Φόρμουλα 1 
 BMW Sauber (2006–2007) 
 Δοκιμαστικός οδηγός και αρχή καριέρας 
Ο Φέτελ έγινε ο 3ος οδηγός της BMW Sauber στο Τουρκικό γκραν πρι του 2006, όταν ο προηγούμενος 3ος οδηγός της ομάδας Ρόμπερτ Κούμπιτσα αντικατέστησε του Καναδό Παγκόσμιο Πρωταθλητή του 1997 Ζακ Βιλνέβ στο Ουγγρικό γκραν πρι της ίδιας χρονιάς.

Στο ντεμπούτο του ως δοκιμαστικός οδηγός, ο Φέτελ σημείωσε τον ταχύτερο χρόνο στην δεύτερη ελεύθερη δοκιμή της Παρασκευής. Έγινε ο ως τότε νεαρότερος οδηγός που εκκίνησε αγώνα της Φόρμουλα 1 σε ηλικία μόλις 19 ετών και 53 ημερών. Σημείωσε επίσης ρεκόρ όταν του δόθηκε ποινή στα πρώτα 9 δεύτερα της καριέρας του, καθώς υπερέβη τα όρια ταχύτητας εξόδου της λωρίδας εξόδου (pitlane) προς την πίστα. Στη δεύτερη συμμετοχή του σε ελεύθερες δοκιμές στο Ιταλικό Γκραν Πρι του 2006, σημείωσε τον ταχύτερο χρόνο και στις δύο ελεύθερες δοκιμές της Παρασκευής.

Ο Φέτελ αντικατέστησε τον Κούμπιτσα στο Γκραν Πρι των ΗΠΑ του 2007, όταν ο δεύτερος είχε μια σφοδρότατη σύγκρουση στον προηγούμενο αγώνα, εκείνον του Καναδά. Ξεκίνησε 7ος και τερμάτισε 8ος, και έγινε ο νεαρότερος οδηγός που τερμάτισε εντός πόντων σε αγώνα της F1 ως τότε.

 Toro Rosso (2007–2008) 
 Νεαρότερος polesitter και πρώτη νίκη 
Τον Ιούλιο του 2007, η BMW του επέτρεψε να συνεργαστεί με την Red Bull's Scuderia Toro Rosso, αντικαθιστώντας τον Σκοτ Σπιντ από το Γκραν Πρι της Ουγγαρίας του 2007 και έπειτα, καθώς ο Φέτελ είχε ήδη συμβόλαιο με την Red Bull Racing. Ανακοινώθηκε επίσης πως το 2008 θα οδηγούσε για την Toro Rosso, με ομόσταβλο τον Σεμπαστιέν Μπουρντέ.
Στη βρεγμένη πίστα του Ιαπωνικού Γκραν Πρι, ο Φέτελ κατάφερε να βρεθεί στην τρίτη θέση, πίσω από τον Λιούις Χάμιλτον και τον Μαρκ Γουέμπερ της Red Bull Racing, και όλα έδειχναν πώς ο Φέτελ θα σημείωνε το πρώτο βάθρο τόσο για τον ίδιο όσο και για την ομάδα του. Τελικά ο Φέτελ συγκρούστηκε με τον Γουέμπερ κατά τη διάρκεια περιόδου αυτοκινήτου ασφαλείας, αναγκάζοντας και τα δύο μονοθέσια να αποσυρθούν από τον αγώνα. Μετά τη λήξη του αγώνα, ο Γουέμπερ δήλωσε «Έτσι είναι τα παιδιά, σωστά; Τα παιδιά χωρίς αρκετή πείρα - κάνεις καλή δουλειά, και τη γαμάνε όλη.»  Αρχικά του δόθηκε ποινή εκκίνησης δέκα θέσεων για τον επόμενο αγώνα, αλλά τελικά η τιμωρία του ακυρώθηκε, καθώς ένα βίντεο στο YouTube απέδειξε πως για το συμβάν πιθανώς να ευθυνόταν η συμπεριφορά του Χάμιλτον πίσω από το αυτοκίνητο ασφαλείας.

Την επόμενη εβδομάδα ο Φέτελ έφερε το καλύτερο αποτέλεσμα της εώς τότε καριέρας του τερματίζοντας στην τέταρτη θέση στο Κινέζικο Γκραν Πρι, έχοντας ξεκινήσει στη δέκατη έβδομη θέση σε νωπή πίστα. Ο ιδιοκτήτης της Red Bull Ντίτριχ Μάτεσιτς αναφέρθηκε στον Φέτελ ως έναν από τους μελλοντικούς μεγάλους αστέρες του αθλήματος: «Ο Φέτελ είναι ένας από τους νεαρούς οδηγούς με εντυπωσιακές δυνατότητες [...] Είναι γρήγορος, είναι έξυπνος, και δείχνει μεγάλο ενδιαφέρον στο τεχνικό κομμάτι.»

Μετά από 4 αγώνες της αγωνιστικής περιόδου του 2008, ο Φέτελ ήταν ο μοναδικός οδηγός που δεν είχε τερματίσει σε κανέναν, έχοντας αποσυρθεί στον πρώτο γύρο σε τρεις από αυτούς. Στο Γκραν Πρι του Μονακό κατάφερε να σκοράρει τους πρώτους του πόντους της χρονιάς τερματίζοντας πέμπτος, έχοντας ξεκινήσει στη δέκατη έβδομη θέση. Ο τεχνικός διευθυντής της Toro Rosso Τζόρτζιο Ασκανέλι θεώρησε πώς κάτι άλλαξε στο Ευρωπαϊκό Γκραν Πρι της Βαλένθια: «Ξαφνικά ο Φέτελ κατανόησε κάτι για το πώς να οδηγήσει ένα μονοθέσιο της F1 γρήγορα. Έκανε τεράστια διαφορά - όχι μόνο στην ταχύτητα που μπόρεσε να ξεκλειδώσει αλλά και στην ικανότητά του να το κάνει σταθερά.»

Στη βρεγμένη πίστα του Ιταλικού Γκραν Πρι, ο Φέτελ έγινε ο νεαρότερος νικητής Γκραν Πρι στην ιστορία της Φόρμουλα 1, σε ηλικία 21 ετών και 74 ημερών. Ηγήθηκε του μεγαλύτερου μέρους του αγώνα και πέρασε τη γραμμή τερματισμού με 12,5 δευτερόλεπτα προβάδισμα έναντι του Χέικι Κοβαλάινεν της McLaren. Αυτή η νίκη είναι και η μοναδική της Toro Rosso. Νωρίτερα το τριήμερο, είχει ήδη γίνει ο νεαρότερος οδηγός που κατατάχθηκε στην πρώτη θέση. Ο διευθυντής της Toro Rosso Γκέρχαρντ Μπέργκερ δήλωσε: «Όπως απέδειξε σήμερα, μπορεί να κερδίσει αγώνες, αλλά θα κερδίσει παγκόσμια πρωταθλήματα. Είναι ωραίος τύπος.» Αυτή του η νίκη ήταν η αφορμή για τα γερμανικά δίκτυα να του δώσουν το ψευδώνυμο "baby Schumi" ("μικρός Σούμι").

Του δόθηκε το βραβείο Rookie της Χρονιάς του 2008 στα βραβεία Autorsport Awards.

 Στατιστικά 
 Σύνοψη καριέρας 
+ Αγωνιστική περίοδος Σειρά αγώνων Ομάδα Αγώνες Ρole Ρositions Νίκες Βάθρα Βαθμοί Τελική κατάταξη 2003 Formula BMW ADAC Eifelland Racing 19 5 5 12 216 2ος 2004 Formula BMW ADAC ADAC Berlin-Brandenburg 20 14 18 20 387 1ος 2005 Formula 3 Euro Series ASL Mücke Motorsport 20 0 0 6 57 5ος Masters of Formula 3 1 0 0 0 N/A 11ος Ισπανική Formula 3  Racing Engineering 1 0 0 1 8 15ος Γκραν Πρι Μακάο ASM F3 1 0 0 1 N/A 3οςΦόρμουλα 1Williams F1 Team Δοκιμαστής 2006 Formula 3 Euro Series ASM Formule 3 20 4 1 9 75 2ος Masters of Formula 3 ASM Formule 3 1 0 0 0 6ος Γκραν Πρι Μακάο Carlin Motorsport 1 0 0 0 N/A 23ος Formula Renault 3 1 1 2 28 15οςΦόρμουλα 1BMW Sauber F1 Team Δοκιμαστής 2007 Formula Renault Carlin Motorsport 7 1 1 4 74 5ος Φόρμουλα 1 BMW Sauber F1 Team 1 0 0 0 6 14ος Scuderia Toro Rosso 7 0 0 0 2008 Φόρμουλα 1 Scuderia Toro Rosso 18 1 1 1 35 8ος 2009 Φόρμουλα 1 Red Bull Racing 17 4 4 8 84 2ος 2010 Φόρμουλα 1 Red Bull Racing 19 10 5 10 256 1ος 2011 Φόρμουλα 1 Red Bull Racing 19 15 11 17 392 1ος 2012 Φόρμουλα 1 Red Bull Racing 20 6 5 10 281 1ος 2013 Φόρμουλα 1 Red Bull Racing 19 8 13 16 397 1ος2014 Φόρμουλα 1                                                                                                  Red Bull Racing                                                                                                    19 0 0 41675ος2015 Φόρμουλα 1 Scuderia Ferrari 19 1 3 13 278 3ος2016Φόρμουλα 1Scuderia Ferrari 21 0 0 7 212 4ος 2017 Φόρμουλα 1 Scuderia Ferrari 20 4 5 13 317 2ος 2018 Φόρμουλα 1 Scuderia Ferrari 21 5 5 12 320 2ος 2019 Φόρμουλα 1 Scuderia Ferrari Mission Winnow 21 2 1 9 240 5ος2020 Φόρμουλα 1 Scuderia Ferrari Mission Winnow 17 0 0 1 33 13ος 2021 Φόρμουλα 1 Aston Martin Cognizant F1 Team 22 0 0 1 43 12ος 2022 Φόρμουλα 1 Aston Martin Aramco Cognizant F1 Team 20 0 0 0 37 12ος

 Αποτελέσματα Φόρμουλα 1 
Οι αγώνες που είναι γραμμένοι με έντονους χαρακτήρες υποδηλώνουν πρώτη θέση στην εκκίνηση (αγγλικά:pole position). Όσοι είναι με πλάγιους χαρακτήρες υποδηλώνουν ταχύτερο γύρο)
 Έτος Συμμετοχή Σασί Κινητήρας 1 2 3 4 5 6 7 8 9 10 11 12 13 14 15 16 17 18 19 20 Θέση Βαθμοί 2007 BMW Sauber F1 Team BMW Sauber F1.07 BMW P86/7 2.4 V8 AUSΔοκ MALΔοκ BHR ESP MON CAN USA8 FRA GBR EUR 14th 6 Scuderia Toro Rosso Toro Rosso STR2 Ferrari 056 2.4 V8 HUN16 TUR19 ITA18 BELΕγκ JPNΕγκ CHN4 BRAΕγκ 2008 Scuderia Toro Rosso Toro Rosso STR2B Ferrari 056 2.4 V8 AUSΕγκ MALΕγκ BHRΕγκ ESPΕγκ TUR17 8ος 35 Toro Rosso STR3 Ferrari 056 2.4 V8 MON5 CAN8 FRA12 GBRΕγκ GER8 HUNΕγκ EUR6 BEL5 ITA1 SIN5 JPN6 CHN9 BRA4 2009 Red Bull Racing Red Bull RB5 Renault RS27 2.4 V8 AUS13 MAL15 CHN1 BHR2 ESP4 MONΕγκ TUR3 GBR1 GER2 HUNΕγκ EURΕγκ BEL3 ITA8 SIN4 JPN1 BRA4 ABU1 2ος 84 2010 Red Bull Racing Red Bull RB6 Renault RS27 2.4 V8 BHR4 AUSΕγκ MAL1 CHN6 ESP3 MON2 TURΕγκ CAN4 EUR1 GBR7 GER3 HUN3 BEL15 ITA4 SIN2 JPN1 KORΕγκ BRA1 ABU1 1ος 256 2011 Red Bull Racing Red Bull RB7 Renault RS27 2.4 V8 AUS1 MAL1 CHN2 TUR1 ESΡ1 MON1 CAN2 EUR1 GBR2 GER4 HUN2 ΒEL1 ITA1 SIN1 JPN3 KOR1 IND1 ABUΕγκ BRA2 1ος 392 2012 Red Bull Racing Red Bull RB8 Renault RS27 2.4 V8 AUS2 MAL11 CHN5 BHR1 ESΡ6 MON4 CAN4 EURΕγκ GBR3 GER5 HUN4 ΒEL2 ITA22† SIN1 JPN1 KOR1 IND1 ABU3 USA2  BRA6 1ος 281 2013 Red Bull Racing Red Bull RB 9 Renault RS 27 2.4 V8AUS3 1ος 322
† Δεν τερμάτισε, αλλά κατατάχθηκε έχοντας συμπληρώσει πάνω από το 90% της συνολικής διαδρομής.

 Αποχώρηση απ' τη Φόρμουλα 1 
Την Πέμπτη 28 Ιουλίου του 2022 ο Φέτελ ανακοίνωσε πως θα αποχωρούσε οριστικά από το άθλημα με τη λήξη του φετινού Παγκοσμίου Πρωταθλήματος για να δοκιμάσει την τύχη του κάπου αλλού. Όπως είπε, αυτή η απόφαση ήταν πολύ δύσκολη και λυπάται πολύ που θα το κάνει, αλλά στην Aston Martin δεν είχε τα αποτελέσματα και την απόδοση που περίμενε. Παρόλα αυτά ο Alonso περιμένοντας την επιστροφή του στο άθλημα, όπως και ο ίδιος έκανε, τον αποχαιρέτησε με ένα <<εις το επανιδειν.>>

 Ακτιβισμός 
Ο Φέτελ έχει δείξει ενδιαφέρον σε περιβαλλοντικά και άλλα θέματα κοινωνικής δικαιοσύνης. Μετά το τέλος του Γκραν Πρι Μεγάλης Βρετανίας 2021 βοήθησε να καθαριστούν τα απορρίμματα από τις κερκίδες,  και συνεργάστηκε επίσης με παιδιά στην Αυστρία όπου μαζί έφτιαξαν ένα ξενοδοχείο μελισσών. Ένα δεύτερο ξενοδοχείο μελισσών έχτισε στην πίστα της Σουζούκα πριν το Γκραν Πρι Ιαπωνίας του 2023. Επιπλέον έχει κατακρίνει τον σχεδιασμό του ημερολογίου των Γκραν Πρι, στηρίζοντας πως οι αγώνες σε γεωγραφικά κοντινές μεταξύ τους περιοχές θα έπρεπε να διεξάγονται σε συνεχόμενα αγωνιστικά τριήμερα, με σκοπό να μειωθούν οι εκπομπές ρύπων από τις μετακινήσεις. Οργάνωσε, επίσης, έναν αγώνα καρτ γυναικών κατά τη διάρκεια του αγωνιστικού τριημέρου Γκραν Πρι Σαουδικής Αραβίας 2021, και φόρεσε την σημαία των ΛΟΑΤ στο Γκραν Πρι Ουγγαρίας 2021 παρόλο που τιμωρήθηκε γι' αυτό. Σε συνέχεια της εισβολής της Ρωσίας στην Ουκρανία το 2022, ο Φέτελ είχε δηλώσει πως δεν θα αγωνιζόταν στο Γκραν Πρι της Ρωσίας αν αυτό διεξαγόταν βάσει προγράμματος. 

Τον Μάιο του 2022, ο Φέτελ συμμετείχε στο τηλεοπτικό πρόγραμμα πολιτικών ντιμπέιτ Question time του BBC One για να συζητήσει πληθώρα θεμάτων, μεταξύ των οποίων η κλιματική αλλαγή, η ενεργειακή ανεξαρτησία, και το Μπρέξιτ. Τον επόμενο μήνα, εμφανίστηκε στο εξώφυλλο του περιοδικού Attitude, όπου εξέφρασε την υποστήριξη του για τη συμμετοχή κάποιου ΛΟΑΤ+ οδηγού στη Φόρμουλα 1. Τον Ιούνιο του 2022, όταν αγωνίστηκε στο Γκραν Πρι Καναδά, ο Φέτελ κατέκρινε την εξόρυξη πετρελαίου στην Αλμπέρτα του Καναδά, φορώντας μία μπλούζα και κράνος που αναφέρονταν στο συμβάν ως «το κλιματικό έγκλημα του Καναδά.» Ο τοπικός πρωθυπουργός Τζέισον Κένι το θεώρησε υποκρισία, καθώς η τότε ομάδα με την οποία αγωνιζόταν ο Φέτελ, η Aston Martin, δεχόταν χρηματοδότιση από τον όμιλο πετρελαίου της Σαουδικής Αραβίας Saudi Aramco. Ο Φέτελ δέχτηκε την κριτική σχετικά με την υποκρισία του, αλλά θεώρησε πως τέτοιου είδους προσωπικές επιθέσεις παίρνουν την προσοχή μακριά από την «ευρύτερη εικόνα» της κλιματικής αλλαγής.

 Δείτε επίσης 
 Φόρμουλα 1
 Χουάν Μανουέλ Φάντζιο

 Παραπομπές 

Κατηγορία:Γερμανοί οδηγοί Φόρμουλα 1
Κατηγορία:Παγκόσμιοι Πρωταθλητές Φόρμουλα 1